CELEX: 62015CN0041
Language: lt
Date: 2015-02-02 00:00:00
Title: Byla C-41/15: 2015 m. vasario 2 d. High Court of Ireland (Airija) pateiktas prašymas priimti prejudicinį sprendimą byloje Gerard Dowling, Padraig McManus, Piotr Skoczylas, Scotchstone Capital Fund Limited/Minister for Finance

27.4.2015   
            
            
               LT
            
            
               Europos Sąjungos oficialusis leidinys
            
            
               C 138/31
            
         2015 m. vasario 2 d.High Court of Ireland (Airija) pateiktas prašymas priimti prejudicinį sprendimą byloje Gerard Dowling, Padraig McManus, Piotr Skoczylas, Scotchstone Capital Fund Limited/Minister for Finance
   
   (Byla C-41/15)
   (2015/C 138/43)
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      High Court of Ireland
   
   
      Šalys pagrindinėje byloje
   
   
      Ieškovai: Gerard Dowling, Padraig McManus, Piotr Skoczylas, Scotchstone Capital Fund Limited
   
   
      Atsakovas: Minister for Finance
   
   
      Prejudiciniai klausimai
   
   
               1.
            
            
               Ar pagal Antrąją bendrovių teisės direktyvą (1) visomis aplinkybėmis, įskaitant šios bylos aplinkybes, draudžiama priimti nutartį pagal 2010 m. Kredito įstaigų (stabilizavimo) įstatymo (Credit Institutions (Stabilisation) Act 2010) 9 straipsnį remiantis ministro nuomone, kad ji yra būtina, jeigu dėl šios nutarties bendrovės kapitalas padidinamas be visuotinio susirinkimo sutikimo; naujos akcijos paskirstomos esamiems bendrovės akcininkams nepasiūlius jų įsigyti pirmumo teise ir be visuotinio susirinkimo sutikimo; nominali bendrovės akcijų vertė sumažinama be visuotinio susirinkimo sutikimo ir šiuo tikslu be visuotinio susirinkimo sutikimo pakeičiamas bendrovės steigimo dokumentas ir įstatai?
            
         
               2.
            
            
               Ar High Court pagal 2010 m. Kredito įstaigų (stabilizavimo) įstatymo 9 straipsnį priimta nutartimi dėl Irish Life ir Permanent Group Holdings pic bei Irish Life and Permanent pic pažeista Europos Sąjungos teisė?
            
         
      (1)  1976 m. gruodžio 13 d. Antroji Tarybos direktyva 77/91/EEB dėl apsaugos priemonių, kurių valstybės narės, siekdamos tokias priemones suvienodinti, reikalauja iš Sutarties 58 straipsnio antroje pastraipoje apibrėžtų akcinių bendrovių, jų narių ir kitų interesų apsaugai, bendroves steigiant, palaikant ir keičiant jų kapitalą, koordinavimo (OL L 26, p. 1; 2004 m. specialusis leidimas lietuvių k., 17 sk., 1 t., p. 8).